பணமதிப்பிழப்பினால் ஏற்பட்ட நன்மை என்று பார்த்தால், வங்கிக்கணக்குகள் புதிதாக நிறைய ஏற்படுத்தப்பட்டன, வங்கிவழி பணப்பரிமாற்றமும், ஆன்லைன் பணப்பரிமாற்றமும் ஓரளவு அதிகரித்தது. வருமான வரித்தாக்கல் அதிகரித்தது. அதன்காரணமாக வருமான வரி வசூலும் அதிகரித்தது. ஆனால், மத்திய அரசு எதிர்பார்த்ததுபோல கறுப்புப்பணம் வைத்திருந்தவர்கள் யாரும் பிடிபடவில்லை. கிட்டத்தட்ட, செல்லாத நோட்டுக்களாக அறிவிக்கப்பட்ட பணம் முழுவதுமே வங்கிக்குத் திரும்பியது. எனவே வங்கி மேலாளர்கள் உதவியோடு கறுப்புப்பணம் வெள்ளையாக மாற்றப்பட்ட சம்பவங்களும் நடந்திருக்கிறது.